open-index/open-wikipedia-markdown huggingface dataset:
Nenetsië

**Nenetsië** (Russies: Ненецкий автономный округ, *Nenetski Aftonomni okroeg*; Nenetsies: Ненёцие автономной ӈокрук, *Nenjotse aftonomnoi ɲokroek*), ook bekend as die **Nenets- Outonome Okroeg**, is ’n outonome okroeg (’n deelgebied) van Rusland. Die hoofstad is Narjan-Mar.

Dit het ’n oppervlak van 176&nbsp;700&nbsp;km2 en volgens die Russiese sensus van 2010 ’n inwonertal van 42&nbsp;090. 

’n Plan om Nenetsië en Archangelsk-oblast te verenig is op 13 Mei 2020 deur die goewerneurs van albei deelgebiede voorgelê, en ’n referendum is vir September dié jaar beplan. Die plan het egter groot teenstand gekry. 

Op 2 Julie 2020 was Nenetsië die enigstes deelgebied in die federasie met meer kiesers wat vir die plan as teen die plan gestem het. Die vereniging, wat reeds uitgestel was, is as gevolg daarvan heeltemal afgestel.

## Geografie
thumb|250px|links|’n Kaart van Nenetsië.

Die arktiese ekologie van die streek het ’n paar unieke eienskappe wat flora en fauna betref vanweë die uiterse temperature. Ysbere en taksons eie aan die Barentsseestreek word hier aangetref. 

Die outonome okroeg beslaan ’n gebied van sowat 177&nbsp;000&nbsp;km2, meer as vier keer soveel as dié van Switserland en sowat die helfte van dié van die Amerikaanse deelstaat Missouri. 

Daar is ’n paar skiereilande in die gebied – van wes na oos is hulle die Kanin, Swjatoi Nos, Roesski Zaworot en Joegorski. ’n Paar eilande kom aan die kus voor, waarvan die belangrikstes (van wes na oos) Kolgoejef, Sengeiski, Dolgi, Goeljajefskije Kosjki, Lowetski, Pesjakof, Dolgi, Bolsjoi Zelenets, Waigatsj, Oleni en Mestni is. Van hulle is Kolgoejef en Waigatsj verreweg die grootste.

## Geskiedenis
Die eerste keer dat die Nenetsiërs genoem word, is in die 11de-eeuse Primêre Kroniek, ’n kroniek van Kiëf-Roes tussen omstreeks 850 en 1110; dit is oorspronklik omstreeks 1113 deur Nestor die Kroniekskrywer saamgestel. In dié tyd was Kiëf-Roes onder die invloed van Nowgorod. Teen die einde van die 15de eeu het Nowgorod se invloed begin afneem en is die gebied deur Moskowië beheer. In 1499 is Poestozjorsk (Пустозёрск, letterlik "Verlate Mere") gestig en dit het ’n belangrike militêre, kulturele, administratiewe en handelsentrum geword.

Teen die 18de eeu was die gebied deel van die Mezenski Oejezd. In 1891 is Petsjorski Oejezd gestig en in 1896 Neskaja Wolost. Voor die stigting van die outonome okroeg het ’n deel van die gebied tot Mezenski Oejezd en ’n ander deel tot Izjmo-Petsjorski-oejezd behoort.

Die streek wat nou as die Nenets- Outonome Okroeg bekend is, is amptelik op 15 Julie 1929 deur die Sowjetunie gestig. In die 1930's is verskeie gebiede en eilande by die streek gevoeg. In 1935 is Narjan-Mar verhef tot dorpstatus. Die okroeg het sy huidige vorm in 1959 gekry.

## Verwysings
## Skakels
Pinguipedidae

Die **Sandbaarse, Maaiervisse en Sandsmelte** (Pinguipedidae) is 'n vis-familie wat hoort tot die orde Perciformes. Daar is vyf genera met meer as sewentig spesies wat hoort tot dié familie en agt van die spesies kom aan die Suid-Afrikaanse kus voor.

## Kenmerke 
Die familie is nie besonders groot nie. Die lywe is silindries aan die voorkant en meer plat aan die agterkant. Die dorsale bestaan uit twee dele, die eerste gedeelte is kort met slegs vyf, skerp strale. Daar is 'n volledige sylyn op elke vis. Die familie het geen swemblaas nie. Die grootte wissel van 13 – 30&nbsp;cm.

## Habitat 
Die familie is alleenswemmers en word gevind waar hulle op die bodem rus op hul bekken vinne. Die meeste spesies vreet bodem ongewerweldes maar *Parapercis schauinslandi* vreet soöplankton. Die meeste spesies is afwisselende hermafrodiete.

## Genus 
Die volgende genus en spesies kom aan die Suid-Afrikaanse kus voor:

* *Parapercis*
::* *Parapercis hexophtalma* - Swartstert-sandspiering
::* *Parapercis punctulata* - Gespikkelde sandspiering
::* *Parapercis robinsoni* - Kleinskub-sandspiering
::* *Parapercis schauinslandii* - Rosige sandspiering

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Branderlipvis

Die **Branderlipvis** (*Thalassoma purpureum*) is 'n vis wat in die Indies-Pasifiese area en aan die ooskus van Afrika voorkom, vanaf die Rooisee tot by Koffiebaai. Onvolwasse visse is al opgemerk in Algoabaai. In Engels staan die vis bekend as die *Surge wrasse*.

## Voorkoms 
Die vis se lyf is plat en die sylyn buig afwaarts net agter die dorsale vin. Met die eerste fase is die volwasse vis oranje-rooi van kleur met twee horisontale groen rye kolletjies. Die kop en onderste gedeelte van die liggaam is groenerig. Die dorsale vin is rooi en groen by die basis met 'n groen streep in die middel van die vin. Die stertvin is rooierig-oranje met blougroen strepe in.

Daarna word die volwasse vis se lyf blougroen met drie horisontale pienk strepe en die kop is ook blougroen met pienk strepe. Die dorsale en anale vinne is blougroen met pienk strepe in die middel.

Die onvolwasse visse is bruinerig van kleur met w-vorms op die lyf. Die dorsale en anale vinne is lig-oranje met groen strepe op. Die vis word tot 43&nbsp;cm lank en 1,5&nbsp;kg swaar.

## Habitat 
Die vis leef in rots- en koraalriwwe, veral in areas wat blootgestel is aan die beweging van die branders. Die onvolwasse vissies kom in getypoele voor. Die vis vreet skaaldiere, slakke, wurms, vis en seesterre. Die mannetjie is gebiedsgebonde. Die vis kan oorleef in akwariums.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Thalassoma-purpureum.html
Hell Is for Heroes

**Hell is for Heroes** (Afrikaans: *Hel is vir helde*) was 'n rockgroep van Londen, Engeland. Die stigterslede Will McGonagle en Joe Birch (voorheen lede van Symposium) is vergesel deur James Findlay, Tom O'Donahue en later Justin Schlosberg. Die groep het hul formatiewe optredes in wes-Londen in 2001 gespeel.

Na twee onafhanklik vrygestelde enkelsnitte het Hell Is for Heroes hul debuutalbum in Februarie 2003 deur EMI vrygestel. *The Neon Handshake* is vervaardig en opgeneem in Los Angeles by die Sound City-ateljee en gemeng in Umeå, Swede by Tontenkik deur Pelle Henricsson en Eskil Lövström. Die groep se A&R is bestuur deur Duncan Illing. In 2004 het die Groep en hul A&R EMI verlaat. Die groep se tweede album *Transmit Disrupt* is onafhanklik vrygestel voordat hulle 'n kontrak met Burning Hearts Records geteken het. In 2006 het Burning Hearts die tweede album hervrygestel. Die groep se laaste eponieme album, *Hell Is For Heroes*, is in 2007 deur Golf Records vrygestel.

Hul debuutalbum is in die uitgawe van 19 Februarie 2005 deur lesers van *Kerrang!*-tydskrif gekies as die 58ste beste Britse rockalbum ooit.

In Oktober 2008 het die groep ’n onbepaalde breuk aangekondig.

## Verwysings
Maanstert-lipvis

Die **Maanstert-lipvis** (*Thalassoma lunare*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Algoabaai. In Engels staan die vis bekend as die *Crescent-tail wrasse*.

## Voorkoms 
Eers is die visse olyfgroen van kleur met pers vertikale strepe oor die lyf en die lyf is blou aan die onderkant. Die kop is pienkerig met onreëlmatige blou strepe op. Daar is 'n swart kol net bo die sylyn op die stertvin se basis en 'n swart oogvormige kol amper in die middel van die dorsale vin. Die stertvin is meer geel en die buitenste rante is blou-pers. Die pektorale vinne in pienk met blou rante. Die dorsale en anale vinne is ligpers. In die laaste fase word die mannetjies meer blouerig of groen, veral by die kop. Die vis word tot 25&nbsp;cm groot.

## Habitat 
Die vis leef in koraal- en rots riwwe in water wat 1 – 32&nbsp;m diep is en vreet bodem ongewerweldes en vis. Hulle bly normaalweg in klein groepies saam. Hulle is nie bang vir skubaduikers nie en kan oorleef in akwariums.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Thalassoma-lunare.html
Blenniidae

Die **Blennies** (Blenniidae) is 'n vis-familie wat hoort tot die orde Perciformes. Daar is ongeveer drie en vyftig genera met meer as 350 spesies wat hoort tot dié familie en vyf en veertig van die spesies kom aan die Suid-Afrikaanse kus voor.

## Kenmerke 
Die familie is klein met lang, dunnerige lywe. Daar is geen skubbe op die lyf nie. Die dorsale vin is lank en bedek feitlik die hele rug. Die bekkenvin is elementêr met slegs een stekel en slegs vir strale. Die grootte wissel van 3 – 60&nbsp;cm.

## Habitat 
Die Blennies is alleenswemmers wat gewoonlik op die bodem in die skadu kant van riwwe op hul bekken vinne rus. Hulle kom ook voor in getypoele.

## Genera 
Die volgende genera en spesies kom aan die Suid-Afrikaanse kus voor:

* *Antennablennius*
::* *Antennablennius bifilum* - Horing-klipspringer

* *Aspidontus*
::* *Aspidontus dussumieri* - Dryf-blennie
::* *Aspidontus tractus* - Nabootser-blennie

* *Cirripectes*
::* *Cirripectes auritus* - Swartflap-blennie
::* *Cirripectes castaneus*
::* *Cirripectes gilberti*
::* *Cirripectes stigmaticus* - Rooistreep-blennie

* *Ecsenius*
::* *Ecsenius midas* - Goue blennie
::* *Ecsenius nalolo* - Nalolo

* *Entomacrodus*
::* *Entomacrodus striatus* - Pêrel-klipspringer

* *Exallias*
::* *Exallias brevis* - Luiperd-klipspringer

* *Istiblennius*
::* *Istiblennius dussumieri* - Streepkol-klipspringer
::* *Istiblennius edentulus* - Gerimpelde klipspringer

* *Omobranchus*
::* *Omobranchus banditus* - Bandiet-blennie

* *Parablennius*
::* *Parablennius pilicornis* - Ringhals-blennie

* *Plagiotremus*
::* *Plagiotremus rhinorhynchos* - Tweestreep-blennie
::* *Plagiotremus tapeinosoma* - Klavier-blennie

* *Scartella*
::* *Scartella emarginata* - Kuifkopblennie

* *Xiphasia*
::* *Xiphasia matsubarai*
::* *Xiphasia setifer* - Slangblennie

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Horing-klipspringer

Die **Horing-klipspringer** (*Antennablennius bifilum*) is 'n vis wat voorkom in die westelike Indiese Oseaan, die Persiese Golf, Madagaskar, die Comore-eilande, die Maskareense eilande en aan die ooskus van Afrika vanaf noordelike Mosambiek tot by Port Alfred. In Engels staan die vis bekend as die *Horned rockskipper*.

## Voorkoms 
Die vis is lig gekleurd met sewe donker vertikale bane oor die lyf. Die bane strek tot op die dorsale vin. Die lyf is ook vol wit kolletjies en daar is ook drie strepe onder die kop. Daar is twee vleisagtige penne op die kop.

## Habitat 
Die vis kom voor in getypoele en vlak riwwe tot in water wat 37&nbsp;m diep is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://www.fishbase.org/summary/Antennablennius-bifilum.html
Nabootser-blennie

Die **nabootser-blennie** (*Aspidontus tractus*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by die Aliwal-bank. In Engels staan die vis bekend as die *Mimic blenny*.

## Voorkoms 
Die kop en voorste gedeelte van die lyf is ligkleurig en die agterste gedeelte is donkerblou van kleur. Daar is 'n swart streep vanaf die snoet tot by die stertvin wat al wyer word na agter. Daar is ook 'n swart streep op die rant van die dorsale vin aan die voorkant wat dan sak na die middel van die vin soos dit na agter gaan. Die pektorale vinne is deurskynend terwyl die basis swart is. Die vis word tot 10&nbsp;cm groot.

## Habitat 
Die vis leef in koraal- en rotsriwwe in water wat 2 – 30&nbsp;m diep is. Die vis lyk baie na die bloustreep-skoonmakertjie en boots sy manier van swem na. Hierdie vis is 'n parasiet; ander visse verwar hom met die *bloustreep-skoonmakertjie* en dan kan hy tot naby hulle kom voor hy hul aanval.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Aspidontus tractus* by FishBase
Gespikkelde sandspiering

Die **Gespikkelde sandspiering** (*Parapercis punctulata*) is 'n vis wat in die suid-westelike Indiese Oseaan, die Seychelle, Madagaskar, Mauritius en aan die ooskus van Afrika vanaf Mosambiek tot by Park Rynie voorkom. In Engels staan die vis bekend as die *Spotted sandperch*.

## Identifikasie 
Die vis se lyf is reghoekig. Die wyfie het drie swart kolletjies oor die kante van die pens en die mannetjie het twee swart strepe oor die pens met goue kolletjies op die snoet. Beide geslagte se boonste en onderste rante van die stertvin is rooi en die eerste gedeelte van die dorsale vin is swart met geel en rooi rante. Daar is ook 'n ry rooibruin kolletjies met swart middelpunte onder langs die lyf. Daar is twee rye swart kolletjies op die dorsale vin, een in die middel en die ander op die basis. Die anale vin is wit met 5 - 6 swart kolletjies naby die basis van die vin. Die vis word tot 15&nbsp;cm lank.

## Habitat 
Die vis kom alleen of in pare voor in sanderige areas naby koraalriwwe in water wat 10 – 30 m diep is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Parapercis-punctulata.html
Goue blennie

duimnael|links|'n Goue blennie van naby afgeneem.

Die **Goue blennie** (*Ecsenius midas*) is 'n vis wat voorkom in die Indiese-Pasifiese area en aan die ooskus van Afrika van die Rooisee tot by die Aliwal-bank. In Engels staan die vis bekend as die *Golden blenny*.

## Voorkoms 
Die kop het 'n stomp voorkoms en daar is 'n naaldagtige uitgroeisel op die neus. Die vis se kop en lyf is goud van kleur met 'n swart kol onder die pens by die anus. Die dorsale vin se rant is swart en die vis word tot 10&nbsp;cm groot.

## Habitat 
Die vis leef in koraalriwwe in water wat 5 – 30&nbsp;m diep is en vreet soöplankton. Hulle kom dikwels in skole voor.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Ecsenius midas* by Fishbase.
Westcliff

**Westcliff** (ook **Westcliffe** gespel) is 'n voorstad van Johannesburg in Gebied B.

## Verwysings 
## Eksterne skakels 
* Westcliff Hotel
Swartflap-blennie

Die **Swartflap-blennie** (*Cirripectes auritus*) is 'n vis wat voorkom in die Indiese-Pasifiese oseaan en aan die ooskus van Afrika vanaf Kenia tot by Sodwanabaai. In Engels staan die vis bekend as die *Blackflap blenny*.

## Voorkoms 
Die kop is stomp voor en die kop en lyf is room kleurig, pienk of bruin van kleur en by party visse is daar verspreide swart kolletjies op die lyf. Daar is 'n groot swart kol net bokant die kieugleuf op die vis en die vis word tot 6&nbsp;cm groot.

## Habitat 
Die vis leef in koraalriwwe in water wat 6 – 25&nbsp;m diep is, is territoritaal van aard en vreet alge en detritus.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Cirripectes-auritus.html
Kleinskub-sandspiering

Die **Kleinskub-sandspiering** (*Parapercis robinsoni*) is 'n vis wat in die westelike Indiese Oseaan voorkom en aan die ooskus van Afrika vanaf die Persiese Golf tot by Algoabaai. In Engels staan die vis bekend as die *Smallscale sandperch*.

## Voorkoms 
Die vis se lyf is bruin aan die bokant wat 'n klomp vlekke insluit wat Y- of V-vormig is en die lyf is wit aan die onderkant, ook met 7 - 8 swarterige vlekke. Die pektorale vin se basis is swart met 'n vertikale wit lyn deur. Daar is swart kolle op die boonste en onderste gedeeltes van die stertvin se basis. Die vis het blou strepe tussen en onder die oë. Die vis word tot 30&nbsp;cm groot.

## Habitat 
Die vis kom voor in sanderige of slikagtige bodems in water wat 6 – 55&nbsp;m diep is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Parapercis-robinsoni.html
Swartstert-sandspiering

Die **Swartstert-sandspiering** (*Parapercis hexophtalma*) is 'n vis wat in die Indiese-Pasifiese area, die Rooisee en aan die ooskus van Afrika vanaf Oman tot by Algoabaai voorkom. In Engels staan die vis bekend as die *Blacktail sandperch*.

## Identifikasie 
Die vis is wit aan die onder- en bokant. Daar is 'n vierkantige swart vlek in die middel van die stertvin en 'n klein swart kol op die voorste gedeelte van die dorsale vin. Die wyfie het klein swart kolletjies op die kop rugkant terwyl die mannetjie verskeie bruin kolletjies en strepies op die rug het. Die vis word tot 28&nbsp;cm groot. Daar is ook 'n ry ligter vlekke vanaf die pektorale vin tot by die stertvin met 'n donker kol binne in die vlek. Net bo die anale vin is daar 'n ry swart kolletjies met geel rante om en daar is bruinerige lyne op die kop.

## Habitat 
Die vis leef in vlak water bo sand en rots naby koraal- en rotsriwwe. Hulle vreet krappe, garnale, gastropodes en vis. Die vissies word almal as wyfies gebore, maar sommige verander van geslag sodra hulle 20&nbsp;cm lank word. Elke mannetjie het 2 - 3 wyfies in sy harem. Hulle is die besigste gedurende sonsondergang.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Parapercis-hexophtalma.html
Wit-Russiese Sosialistiese Sowjetrepubliek

Die **Wit-Russiese** of **Belo-Russiese Sosialistiese Sowjetrepubliek** (Wit-Russies: Беларуская Савецкая Сацыялістычная Рэспубліка; Russies: Белорусская Советская Социалистическая Республика), kortweg ook bekend as Wit-Rusland of Belo-Rusland, was een van die republieke van die Sowjetunie.

Dit was een van die stigterlede van die Sowjetunie in 1922, saam met die Oekraïense, Transkaukasiese en Russiese Sowjetrepublieke.

In 1991 het Wit-Rusland onafhanklik geword en die naam is later verander na die Republiek van Belarus.

## Sien ook 
* Sowjetunie

## Verwysings 
: *Hierdie artikel is vertaal uit die Engelse Wikipedia-artikel :en:Byelorussian Soviet Socialist Republic*

## Eksterne skakels 
* *Byelorussia : speeding towards abundance* deur Tikhon Kiselev
Oekraïense Sosialistiese Sowjetrepubliek

Die **Oekraïense Sosialistiese Sowjetrepubliek** of kortweg die Oekraïense SSR (Oekraïens: Українська Радянська Соціалістична Республіка, Українська РСР; Russies: Украинская Советская Социалистическая Республика, Украинская ССР) was een van die republieke van die Sowjetunie.

Dit was een van die stigterlede van die Sowjetunie in 1922, saam met die Wit-Russiese, Transkaukasiese en Russiese Sowjetrepublieke.

In 1991 het die republiek onafhanklik geword en het die moderne staat Oekraïne ontstaan.

## Sien ook 
* Sowjetunie

## Eksterne skakels 
* 
* 
* Hierdie artikel is vertaal uit die Engelse Wikipedia-artikel :en:Ukrainian Soviet Socialist Republic
Netboek

duimnael|regs|'n Vergelyking van die grootte van 'n *HP 2133 Mini-Note*-netboek en 'n potlood

Die term **netboek** verwys na 'n kategorie ligte en kompakte skootrekenaars wat ontwerp is om hoofsaaklik as internet-kliënte te dien. Hulle verwerkingskrag en geheue is dan meestal ook beperk in vergelyking met groter skootrekenaars, en DVD- of CD-lesers kan vanweë hul klein afmetings nie ingebou word nie, maar lae verkooppryse het van netboeke gewilde basiese intreeklas-draagbare rekenaars gemaak.

Die eerste reeks netboeke, wat onder hierdie vakterm bemark is, is in 2007 deur die Nasionaal-Chinese vervaardiger Asus as Asus Eee PC op internasionale markte ingevoer. Intussen het tabletrekenaars en ultraboeke wesenlike mededingers geword.
Ann Cleeves

**Ann Cleeves** (* 1954) is 'n Britse skryfster van misdaadromans. In 2006 is die *Duncan Lawrie Dagger*, een van die belangrikste literêre pryse vir misdaadfiksie, aan Ann Cleeves toegeken vir haar roman *Raven Black*. Sy is 'n lid van *Murder Squad*, 'n Britse sirkel van misdaadfiksieskrywers.

*Hidden Depths* is op Britse televisie as die speurderreeks *Vera* gedramatiseer waarin Brenda Blethyn die hoofrol as Vera Stanhope vertolk. Die reeks is vanaf Mei 2011 deur ITV uitgesaai.

## Lewe en literêre werk 
Ann Cleeves is in Herefordshire gebore en het twee jaar lank op die Shetland-eiland Fair Isle gebly waar sy ook kennis met haar latere eggenoot gemaak het. 'n Reeks van vier misdaadromans, *The Shetland Quartet*, dek vier seisoene op die Shetland-eilandgroep.

## Bibliografie 
### George & Molly-novelle 
* *A Bird in the Hand* (1986)
* *Come Death and High Water* (1987)
* *Murder in Paradise* (1988)
* *A Prey to Murder* (1989)
* ''Another Man's Poison* (1992)
* *Sea Fever* (1993)
* *The Mill on the Shore* (1994)
* *High Island Blues* (1996)

### Inspector Ramsay 
* *A Lesson in Dying* (1990)
* *Murder in My Backyard* (1991)
* *A Day in the Death of Dorothea Cassidy* (1992)
* *Killjoy* (1993)
* *The Healers* (1995)
* *The Baby Snatcher* (1997)

### Vera Stanhope 
* *The Crow Trap* (1999)
* *Telling Tales* (2005)
* *Hidden Depths* (2007)
* *Silent Voices* (2011)
* *The Glass Room* (2012)
* *Harbour Street* (2013)

### Shetland Island Quartet 
* *Raven Black* (2006); ("Gold Dagger"-toekenning)
* *White Nights* (2008)
* *Red Bones* (2009)
* *Blue Lightning* (2010)
* *Dead Water* (2013)

### Ander novelle 
* *The Sleeping and the Dead* (2001)
* *Burial of Ghosts* (2003)

## Eksterne skakels 
* *Amptelike webtuiste''
Hoërskool Kempton Park

**Hoërskool Kempton Park** is ’n openbare, Afrikaansmedium- sekondêre skool in Kemptonpark in Ekurhuleni Metropolitaanse Munisipaliteit in Gauteng, Suid-Afrika.

## Akademie 
In 2017 het 258 Hoërskool Kempton Park-leerders die matriekeindeksamen afgelê, waarvan 251 (97,3%) geslaag het. In 2018 het 233 leerlinge die matriekeindeksamen geskryf en 229 (98,3%) het geslaag.

## Skaak 
'n Leerling aan Hoërskool Kempton Park, Jan du Plessis, is gekies om Suid-Afrika by die Statebondspele en Afrika-spele in skaak te verteenwoordig. Hy het ook gekwalifiseer om as arbiter op te tree. In Oktober 2019 is die skool weer eens in die nuus nadat 'n video wat wys hoe 'n leerling in 'n skoolkleedkamer aangerand word op sosiale media versprei is.

## Verwysings 
## Eksterne skakels 
*
Hoërskool Birchleigh

**Hoërskool Birchleigh** is ’n openbare dubbelmedium sekondêre skool wat in Birchleigh, Kemptonpark (aan die Oos-Rand) geleë is.

## Eksterne skakels 
* Skool se amptelike webtuiste
Boris en Gleb

**Boris en Gleb** (Russies: Борис и Глеб; Oekraïns: Борис і Гліб) was die eerste mense wat in Kiëf-Roes tot heiliges verklaar is ná die kerstening van die streek.

Volgens die 11de-eeuse biografie *Die Lewe van Boris en Gleb* was hulle kinders van Wladimir die Grote en was hy liewer vir hulle as vir sy ander seuns. Albei is vermoor in die gewelddadige jare 1015–1019 en is in 1071 deur die Ortodokse Kerk in Kiëf-Roes tot heiliges verklaar. Verskeie kerke in Rusland en die Oekraïne is na hulle genoem. Hul feesdae is op 2 Mei en 24 Julie (nuwe tyd: 16 Mei en 6 Augustus)

In die Primêre Kronieke word hul ouer broer Swjatopolk die Vervloekte vir hul dood verantwoordelik gehou. Hy het hul pa in hul afwesigheid opgevolg en hulle albei laat vermoor. Die presiese omstandighede van hul lewe en dood is egter onseker omdat die biografie en kronieke nie baie betroubaar is nie.

## Sien ook 
* Lys van Russiese heiliges

## Eksterne skakels 
* Ondersoek na Boris en Gleb se storie 
* Princes Boris and Gleb: Proto-martyrs and Passion-Bearers of Old Russia  
* Nestor: The Martyrdom of Boris and Gleb  
* 15px Hierdie artikel is vertaal uit die Engelse Wikipedia
Basilius die Salige

**Basilius die Salige** (Russies: Василий Блаженный, *Wasili Blazjenni*), is een van die heiliges van die Russies-Ortodokse Kerk bekend as dwase vir Christus.

Hy was die seun van lyfeienes en is in Desember 1468 of 1469 in Jelochowo naby Moskou (nou in Moskou) gebore. Sy pa se naam was Jakob en sy ma s’n Anna.

Hy was oorspronklik ’n leerling-skoenmaker in Moskou en het ’n eksentrieke leefstyl aangeneem deur van winkels te steel en vir die armes te gee. Hy het dikwels nakend rondgeloop en swaar kettings gedra. Hy het Iwan die Verskriklike berispe omdat hy nie in die kerk aandag gegee het nie, asook vir sy wreedaardige optrede teenoor onskuldiges.

Hy is ná sy dood in 1552 of 1557 begrawe in die Sint Basilius-katedraal in Moskou, wat na hom genoem is. Hy is omstreeks 1580 tot heilige verklaar. Sy feesdag is op 2 Augustus volgens die Juliaanse kalender (15 Augustus volgens die Gregoriaanse kalender).

## Sien ook 
* Lys van Russiese heiliges

## Verwysings 
* Attwater, Donald en John, Catherine Rachel. *The Penguin Dictionary of Saints*. 3de uitgawe. New York: Penguin Books, 1993. .

## Eksterne skakels 
* Sint Basillis van Moskou
* Die heilige en salige Basilius, dwaas vir Christus 
20px|linksHierdie artikel is vertaal van die Engelse Wikipedia
Fjodor Otsep

**Fjodor Aleksandrowitsj Otsep** (Russies Фёдор Александрович Оцеп, wetenskaplike transliterasie *Fëdor Aleksandrovič Ocep*; * 9 Februarie 1895 in Moskou, Rusland; † 20 Junie 1949 in Ottawa, Kanada) was 'n Russiese regisseur en draaiboekskrywer.

Otsep het sy loopbaan in die rolprentbedryf nog in die tsaristiese Rusland as assistent van Jakof Protasanof begin en die draaiboeke vir meesterwerke van dié regisseur geskryf, waaronder *Pique Dame* (1916) en *Aelita* (1924). In 1926 het hy vir die eerste keer self die regie vir 'n rolprent behartig.

Otsep se werk is sterk deur Fsewolod Poedofkin se filmkuns beïnvloed. Albei regisseurs het hul films vir die rolprentateljee *Mezjrabpom* vervaardig. 

In 1929 het Otsep in Duitsland die rolprent *Der lebende Leichnam* ("Die lewende lyk") vervaardig wat op die gelyknamige toneelstuk van Leo Tolstoi gebaseer is. Die regisseur het daarna nie meer na die Sowjetunie teruggekeer nie. In 1931 het Otsep hom in Frankryk gevestig en ná die uitbreek van die Tweede Wêreldoorlog na die Verenigde State en Kanada gevlug.

## Rolprente 
* 1929 *Der lebende Leichnam*
* 1931 *Der Mörder Dimitri Karamasoff*
* 1934 *Amok*
* 1937 *Pique Dame*
* 1938 *Gibraltar*
* 1947 *Whispering City*
Boulevard der Stars

duimnael|*Boulevard der Stars* in Berlyn
duimnael|'n Uitsig oor die *Boulevard der Stars*

Die **Boulevard der Stars** ("Laan van die Sterre") is 'n steeds groeiende monument ter ere van bekende Duitse persoonlikhede uit die rolprent- en televisiebedryf. Die monument is naby die Berlynse plein *Potsdamer Platz* geleë en strek van *Potsdamer Straße* met sy ses rylane tot by *Ben-Gurion-Straße*. Voor enkele geboue is dit aan weerskante verbreed.

Die monument is volgens die voorbeeld van die *Hollywood Walk of Fame* in Los Angeles ontwerp en vereer bekende persoonlikhede met 'n ster. Die hoeksteen is op 5 Februarie 2010 ter geleentheid van die *Berlinale 2010*-filmfees gelê. Die eerste ster ter ere van Marlene Dietrich is op 12 Februarie aan die publiek vertoon. Toe die *Boulevard* op 10 September 2010 amptelik ingewy is, is 'n bykomende 39 sterre toegeken.

## Ontwerp 
Die sterre is van gepoleerde brons gemaak en in die *Boulevard* se rooi gekleurde asfaltoppervlak ingelaat. In elke ster is die naam, beroep, persoonlike gegewens en handtekening van die vereerde persoonlikheid ingegraveer.

Spesiale ''Pepper's Ghost''-kameras is op die laan geïnstalleer wat deur middel van interaktiewe spieëls 'n beeld van elkeen van die vereerde filmsterre projekteer. So kan besoekers foto's van hulself saam met die bekende persoonlikheid neem. Die sterre word saans verlig waarby die lig vir besondere geleenthede gevarieer kan word.

## Verwysings 
## Eksterne skakels 
* *Amptelike webtuiste*
Dmitri Iwanowitsj van Rusland

Tsarjewitsj **Dmitri Iwanowitsj**, ook bekend as **Dmitri van Oeglitsj** (Russies: Дмитрий Иванович, Дмитрий Угличский; 19 Oktober 1582 – 15 Mei 1591), was die jongste seun van tsaar Iwan die Verskriklike.

## Lewe 
Ná die dood van Iwan die Verskriklike het Dmitri se ouer broer, Fjodor I, die Russiese troon bestyg. Die ware heerser was egter Fjodor se swaer, Boris Godoenof, wat ook ’n aanspraak op die troon gehad het. In 1584 het Godoenof Dmitri en sy ma na die stad Oeglitsj verban. Op 15 Mei 1591 is Dmitri onder geheime omstandighede dood aangetref met ’n steekwond.

## Ongeluk of moord? 
duimnael|200px|regs|Die huis waarnaby Dmitri dood aangetref is.
Russiese historici het twee teorieë oor wat met Dmitri gebeur het. Die eerste is dat Godoenof hom laat vermoor het en sy moordenaar dit soos ’n ongeluk laat lyk het. Die mense wat teen dié teorie is, voer aan dat Dmitri nie ’n aanspraak op die troon gehad het nie omdat hy uit Iwan se vyfde (of sewende) huwelik gebore is en die Russies-Ortodokse Kerk net drie huwelike toelaat. Hy is dus deur die kerk as buite-egtelik beskou.

Die tweede teorie is dat Dmitri homself per ongeluk in die nek gesteek het toe hy met ’n mes gespeel en ’n epileptiese toeval gekry het. Die teenstanders van dié teorie beweer dat ’n mens se handpalms tydens ’n epileptiese toeval wyd oop is en dat dié moontlikheid onwaarskynlik is. In die amptelike nadoodse ondersoek is destyds bevind dat Dmitri ’n gooispeletjie met die mes gespeel en dit aan die lem vasgehou het. Dan is dit wel moontlik dat hy homself kon gesteek het.

## Nasleep 
In ’n gewelddadige opstand ná sy dood wat deur sy ma, Maria Nagaja, aangehits is, is verskeie mense vermoor. Nadat bevind is dat hy homself per ongeluk gesteek het, is Maria gedwing om ’n non te word en na ’n afgeleë klooster verban.

Nog ’n nasleep van sy dood was dat verskeie swendelaars in die gewelddadige Tyd van Beroeringe voorgegee het hulle is Dmitri, wat glo die voorval oorleef het omdat die verkeerde seun vermoor is. Twee van hulle het selfs vir kort rukke op die Russiese troon gesit.

Dmitri is later deur die Russies Ortodokse Kerk tot heilige verklaar. Sy feesdae is 19 Oktober, 15 Mei en 3 Junie. ’n Klein kerk is in 1690 gebou op die plek in Oeglitsj waar hy dood aangetref is.

## Sien ook 
*Vals Dmitri I van Rusland
*Vals Dmitri II van Rusland

## Eksterne skakels 
* 20px|links Hierdie artikel is vertaal van die Engelse Wikipedia
Assam

**Assam** (Assamees: অসম, *Ôxôm*, [ɔˈxɔm], ; Bodo: आसाम, *Asam*; Bengaals: আসাম, *Âshám*, [ɑːˈʃɑːm]) is 'n deelstaat in die noordooste van Indië met 'n oppervlakte van 78&nbsp;438&nbsp;km² en 'n bevolking van sowat 31,2 miljoen. Dit is op 26 Januarie 1960 gestig. Die amptelike taal is Assamees. Die hoofstad is Dispur met 'n bevolking van sowat 10&nbsp;812 (2012) en die grootste stad is Guwahati. Assam se geografie word veral deur die groot Brahmaputrarivier gekenmerk. Assam se bevolking is baie divers, naas die ampstale word Garo, Ho, Jingpho, Khasi, Kokborok, Meitei, Mizo en Tai Yai in dié deelstaat gepraat. Die Sjerpa is een van die etniese groepe in Assam.

## Verwysings 
## Eksterne skakels 
*  Amptelike webwerf
*
Nikita die pilaarheilige

**Nikita die pilaarheilige**, ’n heilige van die 12de-eeuse Rusland, het in sy jeug ’n losbandige lewe gelei. Toe hy egter eenkeer in ’n kerk instap, het hy die woorde van die profeet Jesaja (1:16) gehoor: "Was julle, reinig julle. Moenie voor My verskyn as julle verkeerd doen nie. Hou op met kwaad doen." Hy het hom net daar bekeer.

Daarna het hy al sy aarde besittings agtergelaat en ’n asketiese lewe naby Perejaslawl begin lei. Hy het hom met kettings vasgebind en op pilare gestaan en preek, vandaar sy naam "die pilaarheilige". Hy het ook bekend geraak as ’n heler.

Nikita is op 24 Mei 1186 tydens ’n rooftog vermoor; die diewe het geglo sy kettings is van silwer gemaak. Sy feesdag is op 24 Mei.

## Verwysings 
* Russies-Ortodokse Kerk, Texas
* 20px Hierdie artikel is vertaal van die Engelse Wikipedia
Pilaarheilige

duimnael|200px|Ikoon van Simon die Pilaarheilige die Ouere en Jongere. 
’n **Pilaarheilige** of **stiliet** is ’n soort Christelike askeet wat in die vroeë dae van die Bisantynse Ryk op pilare gestaan en preek, vas en bid het. Hulle het geglo selfkastyding sal hul siele help red. Die eerste pilaarheilige was waarskynlik Simon die Pilaarheilige die Ouere wat in 423 in Sirië op ’n pilaar geklim en daar gebly het tot met sy dood 37 jaar later. Nog ’n bekende pilaarheilige was Nikita.

## Skakels
Ewdokija van Moskou

**Ewdokija Dmitrijewna** (Russies: Евдокия Дмитриевна), later **Jefrosinija** (Евфросиния) (1353–1407), was ’n groothertogin van Rusland. Sy was die dogter van Iwan I van Moskou en die vrou van Dmitri Donskoi.

Sy is op 18 Januarie 1367 met grootprins Dmitri Donskoi getroud en hulle het minstens 12 kinders gehad. Ná haar man se dood het Ewdokija bekend geraak vir haar vroom lewe. Sy het glo ook die mag gehad om mense gesond te maak. In 1393 het sy die Kerk van die Geboorte van die Teotokos (Gods Moeder) gestig. Vier jaar later het sy die Hemelvaart-klooster langs die Frolofskaja (Spasskaja)-toring van die Moskouse Kremlin laat bou. Sy was later die eerste Moskouse adellike wat ’n non geword het. Sy het die naam Jefrosinija aangeneem en in die Hemelvaart-klooster gebly tot met haar dood in 1407. Die Russies-Ortodokse Kerk het haar tot heilige verklaar.

## Sien ook 
* Lys van Russiese heiliges

## Eksterne skakels 
* Ewdokija in "Medieval lands" deur Charles Cawley.
* 20px Hierdie artikel is vertaal van die Engelse Wikipedia
Warwara Jakowlewa

**Suster Warwara Jakowlewa** (Russies: Варвара Яковлева; oorlede 18 Julie 1918) was ’n non van die Russies-Ortodokse Kerk in die klooster van groothertogin Elisabeth Fjodorowna. Sy is saam met die groothertog en ander adellikes deur die Bolsjewiste vermoor.

Die Russies-Ortodokse Kerk het haar later tot heilige verklaar. Haar feesdag is op 18 Julie.

## Sien ook 
* Lys van Russiese heiliges

## Eksterne skakels 
* Mager, Hugo (1998). *Elizabeth: Grand Duchess of Russia*. Carroll and Graf Publishers. 
* 20px Hierdie artikel is vertaal van die Engelse Wikipedia
Nikon die Droë

Die **agbare Nikon die Droë** was in die 11de eeu ’n monnik in Kiëf in die hedendaagse Oekraïne wat deur die Tartare ’n slaaf gemaak is. Nikon is drie jaar lank gewelddadig behandel in aanhouding voor hy in ’n beweerde wonderwerk ontsnap het.

Nikon het eendag aan sy slawemeester gesê Jesus sal hom binne drie dae sy vryheid gee. Die slawemeester het toe Nikon se bene gebreek sodat hy nie kon loop nie, maar tog het God hom glo drie dae later ongesiens na Kiëf gedra. ’n Ruk later het hy sy voormalige slawemeester in die stad raakgeloop. Die man het hom bekeer en het ’n dissipel van Nikon geword.

Nikon is "die Droë" genoem omdat hy so intens gevas het. Hy is in 1101 dood en later deur die Oosters-Ortodokse Kerk tot heilige verklaar. Sy feesdag is sy sterfdag, 11 Desember.

## Sien ook 
* Lys van Russiese heiliges

## Verwysings 
* Grieks-Ortodokse kalender 
* Russies-Ortodokse kalender 
* 20px|linksHierdie artikel is vertaal van die Engelse Wikipedia
Odisha

**Odisha** (Oriya: ଓଡ଼ିଶା, *oṛiśā*, [oˈɽisa], ), tot in 2011 amptelik **Orissa**, is 'n deelstaat in die ooste van Indië. Die hoofstad en grootste stad is Bhubaneswar. Die deelstaat het 'n bevolking van sowat 42 miljoen in 2011 gehad en beslaan 'n oppervlakte van 155&nbsp;820&nbsp;km². Naas die ampstaal Oriya word veral Ho, Moendari en Santali in die deelstaat gepraat.

## Verwysings 
## Eksterne skakels 
*  Amptelike webwerf
*
Willi Münzenberg

[duimnael|regs|Titelbladsy van die jong-sosialistiese tydskrif *Die Freie Jugend* van September [1914 wat deur Münzenberg geredigeer is]]

**Willi Münzenberg** (* 14 Augustus 1889 in Erfurt; † Junie 1940 in Saint-Marcellin, département Isère, Frankryk) was 'n Duitse kommunis, uitgewer en rolprentvervaardiger. Met sy uitgewery *Neuer Deutscher Verlag*, sy Berlynse dagblaaie *Welt am Abend*, *Berlin am Morgen* en *Arbeiter Illustrierte Zeitung* (AIZ) was hy een van die invloedrykste verteenwoordigers van die Kommunistiese Party van Duitsland (KPD) in die Republiek van Weimar.

Hy het veral bekendheid verwerf deur sy optrede teen die kolonialistiese beleid van Europese moondhede, maar ook vir die sosialistiese filmkuns-eksperiment *Mezjrabpom* wat hy saam met die Sowjet-Russiese rolprentvervaardiger Moisei Aleinikof aangegaan het. Ná 1937 het hy met die KPD-partybeleid verskil en is uit die party verban.
Sikkim

**Sikkim** (Nepalees: सिक्किम, [ˈsikːim]; Newari: सिक्किम; Tibettaans: འབྲས་མོ་ལྗོངས་) is 'n klein deelstaat in die noordooste van Indië. Dit grens in die noorde aan die Volksrepubliek China se Outonome Gewes Tibet, in die weste aan Nepal, in die ooste aan Bhoetan en in die suide aan die Indiese deelstaat Wes-Bengale. Sikkim lê ook naby die Indiese Siliguri-korridor naby Bangladesj. Die hoofstad en die grootste nedersetting is Gangtok. Die deelstaat het 'n bevolking van 607&nbsp;688 in 2011 gehad en beslaan 'n oppervlakte van 7&nbsp;096&nbsp;km². Sedert 1975 is die gebied 'n Indiese deelstaat en tot 2005 was die gebied tussen Indië en China omstrede.

duimnael|links|Vlag van die voormalige Koninkryk Sikkim (1877–1914 en 1962–1967)
duimnael|links|Vlag van die voormalige Koninkryk Sikkim (1914–1962)
duimnael|links|Vlag van die voormalige Koninkryk Sikkim (1967–1975)
Sikkim, wat in die oostelike Himalaja lê, is bekend vir sy biodiversiteit, insluitend alpiene en subtropiese klimaatssones, maar ook vir Kangchenjunga, die hoogste piek in Indië en die derde hoogste op aarde. Byna 35% van die deelstaat word beslaan deur die Nasionale Park Kangchenjunga – 'n Unesco-wêrelderfenisgebied.

Die Koninkryk Sikkim is in die 17de eeu deur die Namgyal-dinastie gestig. Dit is regeer deur Boeddhistiese priesterkonings, *Chogyal* genoem. Dit het in 1890 'n vorstelike staat van Brits-Indië geword. Ná die onafhanklikheid van Indië het Sikkim na 1947 sy protektoraatstatus by die Unie van Indië en die Republiek Indië voortgesit. Dit het die hoogste geletterdheidskoers en inkomste per capita onder die Himalajalande geniet. In 1973 het anti-koninklike onluste voor die Chogyal-paleis plaasgevind. In 1975, nadat die Indiese leër die stad Gangtok oorgeneem het, is 'n referendum gehou wat daartoe gelei het dat die monargie neergelê is en Sikkim as 22ste deelstaat by Indië aangesluit het.

Die huidige Sikkim is 'n veeltalige en etnies diverse Indiese deelstaat. Die amptelike tale is Engels, Nepalees, Sikkimees en Lepcha. Sekondêre ampstale sluit in Gurung, Limbu, Magar, Mukhia, Newari, Rai, Sjerpa en Tamang vir die behoud van kultuur en tradisies in die deelstaat. Engels word in skole onderrig en in regeringsdokumente gebruik. Die oorheersende godsdienste is Hindoeïsme en Vajrayana-Boeddhisme. Sikkim se ekonomie is veral van landbou en toerisme afhanklik. Vanaf 2014 het die deelstaat die derde kleinste BBP onder die Indiese deelstate gehad, hoewel dit ook onder die vinnigste groeiende is.

Sikkim is die grootste vervaardiger van kardamom in Indië en die tweede grootste wêreldprodusent van dié spesery na Guatemala. Sikkim het sy ambisie bereik om sy landbou tussen 2003 en 2016 ten volle organies te omskep en het die eerste Indiese deelstaat geword wat dié mylpaal bereik het. Dit is ook een van die mees omgewingsbewuste Indiese deelstate, en het plastiekwaterbottels verbied "in enige regeringsfunksies en vergaderings" en polistireenprodukte (in die hele deelstaat).

## Verwysings 
## Eksterne skakels 
*  Amptelike webwerf
*
Wim Crusio

**Wim Crusio** (gebore 20 Desember 1954 in Bergen op Zoom, Nederland) is 'n Nederlandse neurobioloog en gedragsgenetikus. Hy is "directeur de recherche" by die Centre national de la recherche scientifique in Talence, Frankryk. Van 2002 tot 2011 was hy hoofredakteur van die wetenskaplike joernaal *Genes, Brain and Behavior* en sedert 2017 van *Behavioral and Brain Functions*.

## Eksterne skakels 
* Curriculum Vitae
* Persoonlike bladsy, Aquitaine Institute for Cognitive and Integrative Neuroscience
Stefan van Perm

**Sint Stefan van Perm** (Russies: Стефан Пермский, Stefan Permski) (1340–1396) was ’n 14de-eeuse sendeling wat na bewering die Komi-volk (van die huidige Republiek van Komi, Perm-krai, Moermansk-oblast, Chanto-Mansië en Jamalië) tot die Christendom bekeer het en die bisdom van Perm gestig het. Hy het ook die Oud-Permiese skrif ontwikkel, wat hom die vader van die Permiese skryftradisie maak. Stefan was waarskynlik van die dorp Weliki Oestjoeg. Sy feesdae in die Rooms-Katolieke en Oosters-Ortodokse Kerk is op 26 April.

## Sien ook 
* Lys van Russiese heiliges

## Verwysings 
## Eksterne skakels 
* Die Middeleeuse lewe van sint Stefan 
* Die lewe van sint Stefan, met illustrasies 
* Hierdie artikel is vertaal van die Engelse Wikipedia
Kollegiale toetsing

**Kollegiale toetsing** (ook **ewekniebeoordeling** of **portuurbeoordeling**) is ’n proses van selfregulering in ’n werk of ’n proses van evaluering wat gekwalifiseerde indiwidue in die relevante studiearea insluit. Kollegiale toetsingsmetodes word gebruik om standaarde te behou, prestasie te verbeter en geloofwaardigheid te verleen. In die akademie word kollegiale toetsing dikwels gebruik om die werkstuk van ’n akademikus se geskiktheid vir publikasie te bepaal.

## Terminologie 
Kollegiale toetsing kan gekategoriseer word volgens die tipe aktiwiteit en deur die studiearea of beroep waarbinne die aktiwiteit plaasvind.
Gabbro

[duimnael|’n Gabbrospesimen van Rock Creek Canyon, oostelike [Sierra Nevada (Verenigde State)|Sierra Nevada, Kalifornië.]]
duimnael|Nabyskoot van ‘n gabbrospesimen uit Rock Creek Canyon, oostelike Sierra Nevada, Kalifornië.
[duimnael|[Fotomikrograaf van ‘n dunsnit uit gabbro]]
[duimnael|regs|’n Gabbrolandskap op die hoofrif van die [Cuillin, Skye-eiland, Skotland.]]
[duimnael|Gabbro as 'n [xenoliet in 'n graniet, oostelike Sierra Nevada, Rock Creek Canyon, Kalifornië.]]
**Gabbro** verwys na ‘n uitgebreide groep donker, grofgreinige, intrusiewe mafiese stollingsgesteentes wat chemies ekwivalent is aan basalt. Die gesteente is intrusief, en word gevorm wanneer gesmelte magma onder die aardoppervlak vasgevang word, en afkoel na ‘n kristallyne massa. Die oorgrote deel van die aardoppervlak word onderlê deur gabbro onder die oseaanbodem, geproduseer deur basalt-magmatisme by die mid-oseaanriwwe.  Gabbro kan baie oud wees. Hazen et al. stel voor dat basalt, gabbro en ander mafiese gesteentes met beduidende kalsiumhoudende plagioklaas gevorm is uit magmas wat hoofsaaklik ontstaan is deur dekompressiesmelting van ultramafiese rotse en dat dit amper so lank soos ultramafiese  gesteentes op Aarde teenwoordig was, waarskynlik sedert 4,56 miljard jaar geleë.

## Etimologie
Die term gabbro is oorspronklik in 1768 deur die Italiaanse geoloog Tozzetti gebruik. Die Duitse geoloog Leopold von Buch het dit in die geologiese terminologie ingevoer. Die naam kom van die dorp Gabbro, 'n dorpie in die Rosignano Marittimo-munisipaliteit van Toskane (Italië).

## Petrologie 
Gabbro is dig, groenerig of donkerkleurig, en bestaan veral uit kalsiumryke plagioklaasveldspaat soos labradoriet of bytowniet en pioksene soos ougiet, amfibole, en olivien (oliviengabbro wanneer heelwat olivien teenwoordig is).  

Die piroksien is oorwegend klinopiroksien; klein hoeveelhede ortopiroksien mag teenwoordig wees. Indien die ortopiroksieninhoud aansienlik groter is as die klinopiroksien, is die rots ‘n noriet. Gabbro bevat gewoonlik baie min kwarts en ulvöspinel.

Gabbro is oorwegend grofgreinig, met kristalle in die 1&nbsp;mm of groter ordegrootte. Fynergreinige eweknieë van gabbro word diabaas genoem, alhoewel die term *mikrogabbro* by geleentheid gebruik word vir bykomende beskrywing. Gabbro kan besonder grofgreinig tot pegmatities wees, en sekere piroksien-plagioklase kumulate is effektief grofgreinige gabbro, alhoewel diesulkes asikulêre kristalgedrag mag vertoon. 

Gabbro het gewoonlik ‘n ewegranulêre tekstuur, alhoewel dit by tye porfirities kan wees, veral wanneer plagioklase oikokriste vroeër as die matriksminerale gegroei het. Oseaniese kors bestaan gewoonlik uit 'n dunne laag basalt met daaronder growwerkorrelige gabbro.

## Bronne
* Petrology and Structure of the Gabbro in the Jonesport-Milbridge Area, Maine; Marion Eugene Bickford; University of Illinois at Urbana-Champaign, 1960

## Verwysings
Pjotr Kropotkin

Vors **Pjotr Alexejewitsj Kropotkin** (Russies: Пётр Алексеевич Кропоткин, wetenskaplike transliterasie *Pëtr Alekseevič Kropotkin*; * 9 Desember 1842 in Moskou; † 8 Februarie 1921 in Dmitrof) was 'n Russiese anargis, geograaf, ekonoom, dierkundige en skrywer.

Vanweë sy adellike afkoms en bekendheid as laat 19de eeuse en vroeë 20ste eeuse anargistiese kommunis is na Kropotkin ook as "die anargistiese vors" verwys. Sy groot aantal publikasies sluit onder meer die rewolusionêre werk "Die verowering van die brood" en sy wetenskaplike studie "Onderlinge hulp in die diere- en mensewêreld", wat hy as 'n beslissende faktor van evolusionêre ontwikkeling beskou het, in.

Kropotkin het gestry vir 'n samelewing wat vry sou wees van geweld en heerskappy, dus sonder 'n sentrale regering, wat op vrywillige verenigings van werkers sou berus. Hy word as een van die invloedrykste teoretici van kommunistiese anargisme beskou.

## Verwysings 
## Eksterne skakels 
* *www.panarchy.org: Piotr Kropotkin - Anarchism (1905)*
Pêrel-klipspringer

Die **pêrel-klipspringer** (*Entomacrodus striatus*) is 'n vis wat voorkom in die Indies-Pasifiese area en aan die ooskus van Afrika vanaf Kenia tot by Durban in Suid-Afrika. In Engels staan die vis bekend as die *Pearly rockskipper*.

## Voorkoms 
Die kop is stomp en die lyf is ligkleurig met verskeie donker kolle op. Daar is ook donker kolle op die dorsale en stertvinne. Daar is ook twee blougroen kolle op die vis; een agter die oog en die ander net bo die pektorale vin. Die vis word tot 9&nbsp;cm groot.

## Habitat 
Die vis leef in getypoele en vlak riwwe en vreet alge en detritus. Dit is die volopste spesie van die genus.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Entomacrodus striatus* by FishBase
Tweestreep-blennie

Die **Tweestreep-blennie** (*Plagiotremus rhinorhynchos*) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Knysna. In Engels staan die vis bekend as die *Bluestripped fangblenny*.

## Voorkoms 
Die vis se kleur wissel van geel na swart en daar is altyd twee helder blou strepe op die sye. Die boonste bloustreep begin bo die oog en is net onder die dorsale vin tot by die stert. Die ander streep begin by die snoet, gaan deur die oog en pektorale vin se basis tot by die stert. Die kop is gepunt met die mond wat onder die snoet is. Die vis het geen sylyn nie. Daar is twee groot tande in die onderste kaak. Die vis word tot 9&nbsp;cm lank.

## Habitat 
Die vis leef in koraalriwwe in water wat 5 – 30&nbsp;cm diep is. Die groot tande laat die vis toe om die vel, skubbe en slym van groter visse te vreet.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Plagiotremus-rhinorhynchos.html